Opolės technikos universitetas
Opolės technikos universitetas (lenk. Politechnika Opolska) – valstybinė aukštoji mokykla Opolėje, Lenkijoje. Lenkijos aukštųjų mokyklų reitinge jis užima 49 vietą, tuo tarpu pasaulio reitinguose – 2879 (pagal pasaulinį Webometrics Ranking of World Universities 2014 m. reitingą). 1959 m. Opolėje buvo atidarytas Silezijos technikos universiteto konsultacinis punktas, kurio pagrindu 1966 m. birželio 1 d. buvo įsteigta Aukštoji inžinerijos mokykla. Technikos universiteto statusas jai buvo suteiktas 1996 m. rugsėjo 1 d.